Drift, gaskedel og udstyr / Information om gas / Gas, vand og afløb / Forbruger
Toggle navigation
Forside
Om os
Jobs
Presse
Publikationer
Kontakt
Oversigt
Få teksten læst højt
English
Søge ord Søg
Virksomhed
Vælg fagområde
Autorisation - el, vvs og kloak
El for fagfolk
Gas, kloak, vand og afløb for fagfolk
Fyrværkeri for fagfolk
Produktsikkerhed for fagfolk
Metrologi, akkreditering og ædelmetal
Tobaksvarer
Øvrige områder
Forbruger
Vælg fagområde
Sikkerhed for børn 0-3 år
Elsikkerhed
Produktsikkerhed
Gas, vand og afløb
Brug af fyrværkeri
Forbruger
Gas, vand og afløb
Information om gas
Drift, gaskedel og udstyr
Gas, vand og afløb
Se, hvad du må (gas og vvs)
Information om gas
Vejledninger til gør-det-selv vvs
Vejledninger om flaskegas
Gode råd om gas og vvs
Ofte stillede spørgsmål om autoriseret arbejde
Print
Zoom ind
Zoom ud
Drift, gaskedel og udstyr
Sikkerhedsstyrelsen stiller krav til den gas, som anvendes i Danmark. Klik på spørgsmålene om drift, gaskedel og udstyr for at se svaret.
Kan mit udstyr klare en anden gaskvalitet?
Ja, der importeres kun gas, som det danske udstyr kan klare. Sikkerhedsstyrelsen stiller krav til, at den gas der anvendes i Danmark ikke giver sikkerhedsmæssige problemer.
Hvilke (tekniske) konsekvenser kan det få for mig som forbruger?
Det får ingen konsekvenser for dig som forbruger. Det kan være, at du skal have et besøg af din autoriserede vvs-installatørvirksomhed, som skal justere din kedel. Sikkerhedsstyrelsen har udsendt en procedure til ca. 800 servicefirmaer om, hvordan de skal justere kedlen.
Kan min danske gaskedel køre på den importerede naturgas?
Ja. Alle gaskedler er indstillet fra fabrikken, så de kan køre på såvel dansk som tysk gas. Hvis der er særlige krav til et bestemt produkt om særlig indregulering fremgår det af installationsvejledningen, som fabrikanten sender ud til vvs-installatørvirksomheden sammen med gaskedlen.
Distributionsselskaberne har, sammen med Sikkerhedsstyrelsen, Energinet.dk og Dansk Gasteknisk Center, gennem det seneste år testet en lang række eksisterende produkter, og resultaterne har overbevist os om, at der kun vil være ganske få driftsproblemer.
Hvornår kan man opleve driftsproblemer?
Hvis en gaskedel er indreguleret forkert i forhold til gasreglementet eller kedelleverandørens instruktioner, kan der opstå driftsproblemer. Ganske få kunder vil måske opleve, at gaskedlen brummer. Problemet løses ved, at den autoriserede vvs-installatørvirksomhed indregulerer gaskedlen på ny.
Der er ikke noget nyt i, at gaskedler skal indreguleres. Tilsmudsning og slitage på forskellige komponenter gør det nødvendigt, at gaskedler skal kontrolleres og justeres jævnligt - helt på samme præmisser som biler, motorcykler osv.
Hvorfor støjer min kedel, når jeg modtager gas fra Tyskland?
Din kedel støjer, fordi gassen fra Tyskland har et lavere wobbe-indeks og derfor skal have mindre ilt. Når din kedel får en anden gas, så ændrer gassen/luftforholdet sig, og det kan give støj fra kedlen.
Sikkerhedsstyrelsen og de lokale distributionsselskaber har orienteret alle servicevirksomheder og autoriserede vvs-installatørvirksomheder om problemstillingen, og leverandørerne af gaskedler til det danske marked har taget de nødvendige forbehold. Det kan være, at du skal have et besøg af dit vvs-firma, som skal justere din kedel. Sikkerhedsstyrelsen har udsendt en procedure til 800 servicefirmaer om, hvordan de skal justere kedlen.
Er du usikker på, om din kedel er korrekt indstillet, kan du altid kontakte dit autoriserede vvs-installatørvirksomhed eller dit gasselskab.
Har du uddybende spørgsmål vedrørende driftsforhold, kan du henvende dig til dit lokale distributionsselskab.
Har du generelle spørgsmål vedrørende drift af kedler, kan du kontakte Dansk Gasteknisk Center.
Hvem skal betale for mit vvs-besøg? Er det mig som forbruger eller mit distributionsselskab?
Det afhænger af dit distributionsselskab. Du skal kontakte dit lokale distributionsselskab og høre, hvad deres politik er på området.
Elvirkningsgraden på mit anlæg er faldet 5 %. Får jeg erstatning for det tab?
Du betaler for den energimængde du forbruger, og ikke for de kubikmeter du forbruger.
Har du uddybende spørgsmål vedrørende afregning, kan du kontakte dit lokale distributionsselskab.
Jeg synes, at min kondenserende kedel har en anden lugt end den plejer, når den kører på gas fra Tyskland. Hvorfor har den det?
Dansk Gasteknisk Center har ikke kendskab til, og formoder heller ikke, at en velindreguleret kedel skulle give anledning til ændret lugtkarakteristik. Hvis din kedel opfører sig anderledes end den plejer, og er du usikker på driften, kan du altid kontakte din autoriserede vvs-installatørvirksomhed eller dit gasselskab.
Har gas fra Tyskland samme brændværdi som den danske?
Gas fra Tyskland overholder alle de danske krav til naturgas. Gassen har dog, som følge af mange forskellige forsyningskilder i Nordtyskland, en lavere brændværdi og større variation, end den gas Danmark i de seneste 25 år har modtaget fra den danske del af Nordsøen.
Hvem arbejder med gas i Danmark?
Gas fra Tyskland
Drift, gaskedel og udstyr
Sikkerhedsstyrelsen  |  Nørregade 63  |  6700 Esbjerg  |  Tlf. 33 73 20 00
Email: sik@sik.dk  |  Åbningstider: Mandag - torsdag: 8:00 - 15:00 og fredag: 8:00 - 14:00
Luk ×
Vi samler statistik ved hjælp af cookies
Vi begynder, når du klikker dig videre til næste side. Du kan sige Nej tak til statistik ved at klikke her. Vi bruger en cookie for at huske dit 'nej'. Ønsker du helt at undgå cookies, skal du slå cookies fra i din browser. Hvis du slår cookies fra, er der funktioner på hjemmesiden, som ikke fungerer.
Læs mere om cookies